OpenLLM-France/wikimedia huggingface dataset:
# Lerdeki hankahori

Lerdeki hankahoria (Gomphidius glutinosus) Gomphidiaceae familiako onddo espezie bat da. Jateko bikaina da, baina larruazal likatsua kapelatik kendu egin behar da, gainazal osoa bereiz baitaiteke. Haragia belztu egiten da egostean, baina horrek ez dio batere kentzen jateko duen kalitate ona.

## Deskribapena

Kapela: 6 eta 12 cm arteko diametrokoa. Gaztetan hemisferikoa, gero ganbila, azkenean erdian hondoratuta, titi zabal eta kamuts batekin. Okre-marroixka edo marroia, gris-morexka kolorekoa, erdian ilunagoa. Gelatinazko geruza garden batez estalitako azal leuna du eta karpoforo osoa biltzen duela. Ertz kurbatua du.
Orriak: Lodiak, zabal, eta oso dekurrenteak; hasieran zuriak, gero arre-beltzaxkak esporengatik.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 4 eta 8 cm arteko luzerakoa eta 1 eta 1,5 cm-ko lodierakoa, irmoa, erdira pixka bat puztuta, Oinarrian mehetua edo sustrai antzekoarekin. Zuria goitik eraztuneraino, hortik behera lirdingatsua, normalean horiz zikinduta egoten da eta zahartzean marroi bihurtzeko joera du.
Haragia: Trinkoa, lodia, kolore zuri grisaxka du kapelan.
Etimologia: Glutinosus epitetoa latinetik dator, lirdingatsua esan nahi duen "Glutinosum" hitzetik. Bere lirdingagatik.

## Jangarritasuna

Jateko ona azala kentzen bazaio.

### Nahasketa arriskua

Espezie hau ez da erraza beste batekin nahastea.

## Sasoia eta lekua

Udazkenean, mendietako izeien basoetan. Ez da oso ugaria eta ohikoa gure eskualdean.

### Banaketa eremua

Eurasia, Ipar Amerika.

## Espeziearen egoera

Aranzadi Elkartearen arabera, lerdeki hankahoria desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak,. Litografía Danona s. coop.ltda., 245 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 95 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 459 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 184 or. ISBN 978-84-617-0196-4..
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q790626
* Multimedia: Gomphidius glutinosus / Q790626
# Lerdeki marroi

Lerdeki marroia (Chroogomphus rutilus) Gomphidiaceae familiako onddo espezie bat da. Egostean, malba kolorea hartzen du, eta itxura desatsegina ematen dio. Azala kendu egin behar zaio, gisatua mindu egiten du eta gainera laxante samarra da.
Sinonimoa: Gomphidius viscidus.

## Deskribapena

Kapela: 5 eta 10 cm arteko diametrokoa, mamitsua, kanpai itxurakoa, konikoa edo zabaldua, titiduna, likatsua, leuna, arre-kobre kolorekoa edo marroi-gorrixka. Ertz biribildua, onddoa gaztea denean errezel haritsu batek orriei lotua.
Orriak: Oso dekurrenteak, zabal eta lodiak; gris horixkak edo arre-purpura kolorekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Luzanga, okre iluna edo kanela kolorekoa, oinarrian mehetua, haritsua eta likatsua. Errezel haritsuaren hondarrekin edo gortina iheskorrarekin, eraztun batekin, batzuetan hautematen ez dena, goiko aldean.
Haragia: Horixka, hori-sufre kolorekoa oinaren oinarrian, lodia, trinkoa, zapore gozokoa eta usain gabea.
Etimologia: Viscidus epitetoa latinetik dator eta gainazal likatsua esan nahi du.

## Jangarritasuna

Erdipurdiko jangarria.

### Nahasketa arriskua

Gomphidius glutinosus delakoarekin, hau askoz likatsuagoa da eta oinaren oinarria hori bizi kolorekoa du, ez du errezel haritsurik, baizik mintz gelatinakara eta garden moduko bat. Chroogomphus helveticus espeziarekin, artilea bezalako batez estalia, ez da likatsua, ez eta oso hezea, adreilu kolorekoa edo arrosa-okre kolorekoa. Gomphidius maculatus perretxikoarekin grisaxka edo arrexka kolorekoa tindu arrosekin. Gomphidius roseus kolore gorri-arrosakoa edo gorri-laranja.

## Sasoia eta lekua

Udazkenean koniferoen basoetan.

### Banaketa eremua

Europa, Asiako iparraldea.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 103 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 96 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 463 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 579 or. ISBN 84-87997-86-4..

## Kanpo estekak

* Datuak: Q1491620
* Multimedia: Chroogomphus rutilus / Q1491620
# Lerdengibel

Lerdengibel, Nafarroa probintzian topa dezakegun euskal mendia da. Corona-Erratzu menditik adar apalago batzuk hedatzen dira: Mendiburu, Apezanberro (Xuritze)eta Lerdengibel, besteak beste. Azken hau izaten da ezagunena, eta askotan Corona-Erratzurekin batera igotzen da, txangoa luzatu eta aberasteko. Mendi honek duen hoberena paisaiak dira, bai Artzibarren gainetik, bai Corona aldetik. Ortxolako belardietan barrena paseatzea eta bertako zelai tumularrak bilatzea ere ederra da. Ohiko abiapuntuak Artzibarko Hiriberri eta Arrieta herriak dira. Hiriberrin lurrezko pista bat hartu behar da ipar-mendebalderantz hasi eta berehala iparrerantz zuzen igotzen dena. Saihesbideei kasurik egin gabe, pista honek Ortxolako lepoko zelaietan jarriko gaitu. Hemendik zuzenean mendebalderantz joz iritsiko gara tontorrera. Bertan pagadi zabala hasten denez, ez dugu paisaia handirik ikusiko, baina bide osoan zeharreko ikuspegiak ezin ederragoak dira. Igotzeko beste aukera zakarrago bat da Agoitz eta Auritz arteko errepidearen 27. (mapa zaharretan, 26. km zen) kilometroa pasata autoa utzi eta, Iru errekaren ondotik igotzen hasi eta gero, zuzenean ekitea Lerdengibelgo gailurrari. Lerdengibeletik Corona-Erratzura jarraitzeko bide garbirik ez badago ere, ez dago inolako zailtasunik, belardietan gora egitea besterik ez, punturik garaiena aurkitu arte.

## Kanpo estekak

Lerdengibel, http://www.euskal-herria.org/.
# Lerdo de Tejada (udalerria)

Lerdo de Tejada Mexikoko udalerri bat da. Veracruz de Ignacio de la Llave estatuan kokatua dago. 2010ean 20.141 biztanle zituen 84,2 km²ko azaleran. Herriburua [[Lerdo de Tejada (Lerdo de Tejada)|Lerdo de Tejada]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4140430
* Multimedia: Lerdo de Tejada Municipality / Q4140430
# Lerești

Lerești Errumaniako udalerri bat da, Argeș konderrian. 4.124 biztanle ditu, 140,49 kilometro koadroko azaleran banatuta.

## Herriak

Udalerrian honako herriak daude:
Lerești $^{(en)}$ Pojorâta $^{(en)}$ Voinești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5067938
# Lerdo (udalerria)

Lerdo Mexikoko udalerri bat da. Durango estatuan kokatua dago. 2010ean 141.043 biztanle zituen 2.106,62 km²ko azaleran. Herriburua [[Lerdo (Lerdo)|Lerdo]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2348954
* Multimedia: Lerdo Municipality / Q2348954
# Le Roy (Iowa)

Le Roy Iowako hiri bat da. Decatur konderrian kokatua dago. 2010ean 15 biztanle zituen, 0,85 kilometro koadrotan banatuta.

## Ikus, gainera

* Decatur konderria

## Kanpo estekak

* Datuak: Q1908736
* Multimedia: Le Roy, Iowa / Q1908736
# Le Roy (Michigan)

Le Roy Michigango herri bat da. Osceola konderrian kokatua dago. 2010ean 256 biztanle zituen, 2,51 kilometro koadrotan banatuta.

## Ikus, gainera

* Osceola konderria

## Kanpo estekak

* Datuak: Q1984322
* Multimedia: LeRoy, Michigan / Q1984322
# Le Roy (Minnesota)

Le Roy Minnesotako hiri bat da. Mower konderrian kokatua dago. 2010ean 929 biztanle zituen, 1,79 kilometro koadrotan banatuta.

## Ikus, gainera

* Mower konderria

## Kanpo estekak

* Datuak: Q2230121
* Multimedia: Le Roy, Minnesota / Q2230121
# Le Roux

Le Roux Frantziako udalerri bat da Ardeche departamenduan dagoena, Auvernia-Rodano-Alpeak eskualdean. 2013an 47 biztanle zituen.

## Demografia
### Biztanleria

2007an Le Roux udalerrian erroldatutako biztanleak 37 ziren. Familiak 20 ziren, horien artean 10 pertsona bakarrekoak ziren (10 bakarrik bizi ziren gizonak) eta 10 seme-alabarik gabeko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 96 etxebizitza zeuden, 22 familiaren etxebizitza nagusia ziren, 69 bigarren erresidentzia ziren eta 5 hutsik zeuden. 93 etxeak ziren eta 4 apartamentuak ziren. 22 etxebizitza nagusietatik 15 bere jabearen bizilekua ziren, 4 alokairuan okupaturik zeuden eta 3 doan lagata zeuden; 2 etxek gela bat zuten, 1ek bi zituen, 2 etxek hiru zituzten, 8 etxek lau zituzten eta 10 etxek bost zituzten. 13 etxek euren parking plaza propioa zuten azpian. 11 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Le Roux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 4 | 75-79 | 4 |
| 4 | 70-74 | 0 |
| 0 | 65-69 | 0 |
| 4 | 60-64 | 0 |
| 0 | 55-59 | 0 |
| 0 | 50-54 | 0 |
| 12 | 45-49 | 0 |
| 0 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 28 ziren, horien artean 17 aktiboak ziren eta 11 inaktiboak ziren. 17 pertsona aktiboak lanean(11 gizon eta 6 emakume) zeuden.. 11 pertsona inaktiboetatik 3 erretiraturik zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 7 komertzioetatik, 1 erauzte enpresa zen, 2 eraikuntza enpresak ziren, 1 ibilgailuen saltze eta konpontze enpresa zen eta 3 ostalaritza eta jatetxe enpresak ziren.
2009an zeuden norbanakoentzako 2 zerbitzu publikoetatik, 1 igeltseroa zen eta 1 zurgina.
2000. urtean Le Roux udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q850464
* Multimedia: Le Roux / Q850464
# Le Rouget

Le Rouget Frantziako Auvernia-Rodano-Alpeak eskualdeko Cantal departamenduko udalerria da.

## Kanpo estekak

* Datuak: Q808146
* Multimedia: Le Rouget / Q808146
# Le Roy (Illinois)

Le Roy Illinoiseko hiri bat da. McLean konderrian kokatua dago. 2010ean 3.560 biztanle zituen, 6,01 kilometro koadrotan banatuta.

## Ikus, gainera

* McLean konderria

## Kanpo estekak

* Datuak: Q575549
# Landaff (New Hampshire)

Landaff Ameriketako Estatu Batuetako inkorporatutako herri bat da. Grafton konderrian dago, New Hampshire estatuan. 446 biztanle ditu, 28,5 kilometro koadroko azaleran banatuta.

## Ikus, gainera

* Grafton konderrian

## Kanpo estekak

* Datuak: Q1801934
* Multimedia: Landaff, New Hampshire / Q1801934
# Landabengo geltokia

Landaben Euskal Herriko Nafarroa Garaiko tren geltoki bat da, Oltza Zendea udalerrian kokatuta dagoena.
Geltokia 1860ko ekainaren 22an ireki zen eta 2010eko urtarrilaren 1an itxia.

## Egoera

Geltokia honako burdinbide hauen ibilbidearen zati da:
* Zaragoza — Altsasu: 177,925 kilometro-puntua

## Sarbideak

* E kalea

## Historia

Geltokia 1860eko irailaren 15ean ireki zen, Aragoi eta Nafarroa lotu nahi zituen trenbidearen Iruña-Murelu Konde zatia ireki zuenean, Zaragozatik Iruñerako Burdinbide Konpainia delakoak, Zaragoza-Altsasu burdinbidea. Azken horrek Zaragozatik Bartzelonarako Burdinbide Konpainia bat egin zuen, eta ondorioz, Zaragozatik Iruñea eta Bartzelonarako Burdinbide Konpainia sortu zen.
1878ko apirilaren 1ean, bere egoera ekonomiko txarrak Norteko Konpainiarekin bat egitera behartu zuen, Altsasutik haratagoko trenbideen jabea zena eta burdinbidea Gasteiz, Donostia, Bilbo edo Burgosekin lotuz.
1941ean, Espainiako trenbidearen nazionalizazioak Norteko Konpainia sortu berrian integratzea ekarri zuen, RENFE enpresa publikoa sortu zen.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
Geltokian zerbitzua ematen zuten distantzia ertaineko zerbitzuak 2010eko urtarrilaren 1etik aurrera utzi zioten geltokiari; beraz, estazioa itxita dago teknikoki, nahiz eta sarekoa izan.

## Geltokia

Geltokia Volkswagen enpresaren kargaleku pribatu bat da, Volkswagen Navarra filialaren bidez.

## Zerbitzuak

Ez dago zerbitzuak geltokian.

## Etorkizuna

Ez dago etorkizuneko planik geltoki hau oraingoz barne hartzen duenik.

## Erreferentziak

* ↑ EuroFerroviarios. «Landaben (geltokia)» www.euroferroviarios.net (Noiz kontsultatua: 2020-06-13).
* ↑ «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).
* ↑ Herri Lanen Memoria 1884
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q96312782
| | Iruña | Landaben | Zizur Nagusia | |
| Altsasu | | | | Zaragoza–Delicias |
# Landahaussy

Landahaussy edota Landahussy (irlanderaz: Lann Uí Eoghasa) Ipar Irlandako eremu eta udalerri txiki bat da, Tyrone konderrian dagoena. Plumbridge udalerritik hurbil dago.

## Kanpo estekak

* Datuak: Q4502816
* Multimedia: Landahaussy / Q4502816
# Landaburu goiztiar

Landaburu goiztiarra (Agrocybe praecox edo Pholiota praecox) Strophariaceae familiako onddo espezie bat da. Erdipurdiko jangarria.

## Deskribapena

Kapela: 3 eta 8 cm bitarteko diametrokoa, batzuetan higrofano samarra. Gaztetan zuri zikin kolorekoa, krema-buztin kolorekoa, ilunagoa erdialdean. Hasieran ganbila, gero laua eta, azkenean, titiduna.
Orriak: Eskotatuak, lodiak. Hasieran zurbilak, ondoren gris-moretik arre-buztin kolorera doazenak.
Orri Eskotatuak: Oinera iritsi baino lehentxeago eskote txiki bat duten orriak.
Hanka: 5 eta 7 cm bitarteko altuerakoa. Lehenik muinduna, gero barnehutsa. Zilindrikoa, oinarrian erraboildun samarra bada ere. Hasieran zurixka da, eta, ondoren, okre antzeko kolorekoa. Oinak eraztun bat du oso goian, zabaldua, hauskorra eta iheskorra.
Haragia: Samurra eta zuria kapelan, oinean arrea. Irin usain arina du.
Etimologia: Agrocybe hitza grekotik datorren hitz konposatua da, landa eta burua, zelai burua esan nahi du. Praecox epitetoa latinetik dator, goiztiarra, esan nahi duen "praecox" hitzetik. Udaberriaren hasieran hasten delako.

## Jangarritasuna

Erdipurdiko jangarria, kalitate gutxikoa.

### Nahasketa arriskua

Agrocybe dura delakoarekin, honek ez du irin usainik eta zapore mikatz samarrekoa da.

## Sasoia eta lekua

Udaberrian eta udan, lurrean, hostozabalen basoetako leku belartsuetan, larreetan eta zelaietan.

### Banaketa eremua

Kanada, Ameriketako Estatu Batuak, Mexiko, Honduras, Kolonbia, Brasil, Txile, Europa, Islandia, Svalbard, Errusia, Kaukasia, Iran, Mongolia, Txina, Hego Korea, Taiwan, Japonia, Australia, Zeelanda Berria, Hegoafrika, Kenya, Kongoko Errepublika Demokratikoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 395 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas.. Leitzaran, Grafikak S.L. Andoain, Gipuzkoa, 340 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 193. or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 262 or. ISBN 84-282-0865-4..
* ↑ Agrocybe praecox: GBIF—the Global Biodiversity Information Facility.

## Kanpo estekak

* Datuak: Q1471958
* Multimedia: Agrocybe praecox / Q1471958
* Espezieak: Agrocybe praecox
# Landaberdeko geltokia

linea (Gasteizko tranbia) :
Landaberde Gasteizko tranbia geltokia da, Arabako Gasteiz hiriburuko Arriaga-Lakua auzoan kokatuta dagoena, izen berdineko Wellington Duke kalean kokatua dago.
Geltokia Euskotren Tranbiak operatzen zu eta 2008ko abenduaren 28a inauguratu zen.

## Historia

2008ko abenduaren 28an ireki zen, Gasteizko tranbiaren Erdiguneko eta Lakuako adarrak inauguratzearekin batera, alegia, Angulema eta Ibaiondoko geltokien arteko tartea.
Tranbiaren hegoaldeko luzapen lanak zirela eta geralekua itxiarazi zen 2019ko abuztuaren 12tik urte bereko irailaren 1.ra arte. Egun horien artean Angulemako geltokia eta Unibertsitatearen arteko tranbia adarraren lotura gauzatu zen.
Epealdi berean, geralekua egokitu zen Euskotren Tranbiak Gasteizko tranbiarentzako eskatutako 44 metro luze diren tranbia unitate berriak jaso ahal izateko. Hala, markesinen albo baikotzean 1,8 metroko igarobide librea utzi da, bloke teknikoak birkokatuz eta markesinaren gainerako elementuak egokituz, eta nasak luzatu dira.

## Sarbideak

Landaberde kalea, 17

## Geltokia

* ←    Lakuabizkarra eta Unibertsitateraino
* Erdiko nasa, jaitsiera ezkerretik
* Ibaiondoraino →

## Konexioak

Ez dago TUVISA edo Araba Busarekin konexioak.

## Erreferentziak

* ↑ (Gaztelaniaz) «Parlamento será parada final del tranvía desde el 12 de agosto. Noticias de Alava» Noticias de Álava (Noiz kontsultatua: 2019-09-01).
* ↑ (Gaztelaniaz) Hoy, Gasteiz. (2020-02-14). «Vitoria estrena la ampliación del tranvía y espera a los trenes extralargos» Gasteiz Hoy (Noiz kontsultatua: 2020-06-06).
* ↑ Irekia. «Irekia - Vitoria-Gasteizko tranbiaren hegoaldeko luzapenaren lanek behin betiko faseari ekingo diote» www.irekia.euskadi.eus (Noiz kontsultatua: 2019-09-01).

## Ikus, gainera

* Arriaga-Lakua
* Gasteiz
* Gasteizko tranbia
* Euskotren Tranbia
* Euskal Trenbide Sarea

## Kanpo estekak

* Gasteizko tranbiaren webgunea
* Datuak: Q4321293
# Landaben zubia

Landaben zubia edota Landabengo zubia Iruñeko Landaben industrialdea eta Barañain udalerria elkarlotzen dituen zubi bat da, Arga ibaia zeharkatzen duelarik. 64 metro luze ditu eta 2003an eraiki zen.

## Kanpo estekak

* Landabengo zubiari buruzko orrialdea. Iruñeko Ibai Parkea
* Datuak: Q12261839
# Landako Ama Birjinaren baseliza (Antoñana)

Landako Ama Birjina XIII. mendeko ermita da. Antoñanan dago, Espainiako Arabako Mendialdeko Koadrilan. prueba de texto

## Testuingurua

Ermita hilerriaren ondoan dago, Antoñana hiribilduaren iparraldean.Landako Ama Birjinari eskainia da. 1951. urtean berreraiki zen, nahiz eta barruan XIII. mendeko ermita erromanikoaren hondarrak geratzen diren, hala nola presbiterioko arkua eta kasko itxurako absidea.

## Historia

1951n zaharberritu zuten. 1699an, «Landa-jainkoaren ama» izendatu zuten. 1731n elizpea eraiki eta 1755ean aldare berria egin zen. Kanpai-horma 1757an eraiki zuten. Bi jai ospatzen dira, bata San Prudentzion eta bestea Pilarren.

## Deskribapena
### Kanpoaldea

Herritik kanpo dago, hirigunetik 200 bat metrora, Hornillos mendiaren azpian eta Sabando ibaiaren oinean, herriko hilerria baita.

### Barnealdea

Erdiko erretaulan Landako Ama Birjinaren irudi lasaigarri bat dago, Haurra ezkerreko belaunean eserita duela. Ama Birjinak negua San Bizente Martiriaren Elizan igarotzen du, apiriletik urrira Baselizan.

## Erreferentziak

* 1 2 Vegas, Jose Ignacio. ROMANICO EN ALAVA (2.ª PARTE). .
* 1 2 Oltra, Maria; Vidal‐Gil, Lorena; Maisto, Rosa; Sancho‐Pelluz, Javier; Barcia, Jorge M.. (2019-12-21). «Oxidative stress‐induced angiogenesis is mediated by miR‐205‐5p» Journal of Cellular and Molecular Medicine 24 (2): 1428–1436. doi:10.1111/jcmm.14822. ISSN 1582-1838..
* ↑ «La Virgen del Campo. Fe y tradición en Antoñana» EITB 2020-06-08.
* ↑ Triviño, Borja. (2024-04-14). «Antoñana: Una villa fortificada en la Montaña Alavesa» Gasteiz Hoy.

## Kanpoko estekak

* La Virgen del Campo. Fe y tradición en Antoñana, 8 de junio de 2020Autoritate kontrola Wikimedia proiektuak Datuak: Q125526020 Multimedia: Hermitage of Nuestra Señora del Campo, Antoñana / Q125526020
* Datuak: Q125526020
* Multimedia: Hermitage of Nuestra Señora del Campo, Antoñana / Q125526020
# Landako Gunea

Landako Gunea Durangon eraikitako erakustazoka da. Landako Erakustazoka SA elkarteak kudeatuta, bere 4.200 m2-tan urtero azokak, kultur eta musika jaialdiak, erakusketak eta kontzertuak egiten dituzte. Urtero Durangoko Azoka egiten dute bertan.

## Kanpo estekak

* Webgune ofiziala
* Datuak: Q16518119
* Multimedia: Landako Gunea / Q16518119
# Landais

Landais (okzitanieraz lo Landés ) Frantziako eskualde natural bat da Akitania Berrian dagoena, Dordoina departamenduaren hego-mendebaldean.

## Geografia
### Kokapena

Eremu natural hori Mussidan eta Montpon-Ménestérol hirien hegoaldean dago, eta Bergerac eta Port-Sainte-Foy hirien iparraldean. Iparraldeko muga Isle ibaiak osatzen du. Hegoaldeko muga Dordoina baino kilometro batzuk lehenago dago. Mendebaldean, Landaiseko basoak Gironda departamenduko zenbait udalerri hartzen ditu. Batez ere basoek eta zakardiek osatzen dute, hortik datorkio izena (zakardi frantsesez lande da), eta Crempse eta Eyraud ibaiek ureztatzen dute.
Ondoko eskualde naturalak hauek dira:
* iparraldean, Double,
* Périgord central ekialdean,
* hegoaldean, Bergeracois eta Pays de Vélines lurraldea,
* mendebaldean, Libournais.
Landaisek erkidegoarteko bat kalifikatzen du: Isle Double Landais komunen erkidegoa.

## Argazki galeria

* Sourzac-eko Landais basoa.
* Landais basoa Lunasen .

## Kanpo estekak

* Datuak: Q3217033